Marinens luftfartsmuseum (Britisk)

Marinens luftfartsmuseum (Fleet Air Arm Museum) er et britisk museum, dedikert til britisk marineflyvningshistorie. Det har en omfattende samling av militære og sivile fly, flymotorer, modeller av og Royal Navy skip (spesielt hangarskip), samt malerier og tegninger relatert til Marinens luftfart. Det holder til ved marineflyplassen RNAS Yeovilton og museet har utsiktsterrasser hvor de besøkende kan observere militære fly, (spesielt helikoptre) ta av og lande. Museet ligger i Somerset, 11 kilometer nord for Yeovil og 40 kilometer syd for Bristol. Utstillinger Museets objekter er utstilt i fire områder: Hall 1 Denne hallen viser Marinens flyvirksomhet fra de tidlige luftskip og dobbeltdekkere bygget av spanter av tre kledd med duk, frem til moderne jetfly og helikoptre, inklusive frontseksjonen av skroget til et Short-fly bygget av Westland Aircraft i Yeovil og brukt under Jyllandsslaget i 1916 før det ble utstilt ved Imperial War Museum hvor det ble skadet under andre verdenskrig, da det ble truffet av en bombe. Det er nå utstilt uten å ha blitt restaurert. For tiden inneholder denne hallen følgende fly: Short S.27 (replika). Et tilsvarende fly ble brukt til take-off fra et skip i bevegelse allerede i 1912. Sopwith Pup N6452 (replika). Supermarine Walrus L2301, et av de fly som ble brukt av Irish Air Corps tidligere og bragt tilbake av Fleet Air Arm etter krigen og brukt som skolefly. Fairey Firefly BAe Sea Harrier Dragonfly Westland Lynx Westland Sea King - brukt under Falklandskrigen, fløyet av prins Andrew, hertug av York Hall 2 Vesenlig konsentrert om andre verdenskrig med et siderom som har en liten Kamikaze-utstilling som inneholder en modell av japanske fly og avskjedsbrev fra Kamikaze-piloter. To fly fra Koreakrigen er også utstilt. Utstilte fly omfatter: Fairey Albacore N4389: Britisk dobbeltdekket torpedobomber/rekognoseringsfly. Satt sammen av deler av to fly, N4389, som ble skutt ned øst for Reinøya under et raid mot Kirkenes, halepartiet berget i 1984 og deler av N4172. Fairey Fulmar N1854: To-seters jagerfly. Fulmar prototype, eneste gjenværende av 800 bygget North American AT-6 Texan: EX976: Amerikansk skolefly. Grumman F6F Hellcat. Amerikansk en-seters jagerfly Supermarine Seafire F17 SX137: Marinens versjon av Supermarine Spitfire Hawker Sea Fury FB11 Etterkrigstids en-seter jagerfly med stempelmotor. Grumman TBF Avenger. Amerikansk torpedo-bomber/rekognoseringfly. Vought F4U Corsair KD431: I original 1944 finish. Yokosuka MXY7 Ohka II BAPC 58 Japansk Kamikazefly. Ble fraktet til målet av konvertert middelstungt bombefly. MiG 15 Russisk jetjager. Hall 3 I stedet for en tradisjonell museumshall er hele hallen blitt omdannet til en mock-up av hangarskipet HMS «Ark Royal» som det ville ha vært på 1970-tallet. Den besøkende kommer hit ved en simulert helikoptertur fra Hall 2. Selve hallen er en simulert seksjon av dekket på HMS «Ark Royal» og flyene er utstilt som om de er på dekket. To store TV-skjermer viser take-off og landing av fly, slike som Blackburn Buccaneers og McDonnell Douglas F-4 Phantom II. I hallen er følgende fly: Fairey Gannet AEW3. Vickers Supermarine Scimitar. de Havilland Sea Vixen. Vickers Supermarine angrepsfly. de Havilland DH 100 Vampire. Tredje prototype. Hall 4 Utstilte fly, per november 2013: Aérospatiale-BAC Concorde G-BSST Den andre Concorde, og den første britisk-bygde. Den ble fløyet til museet i Yeovilton mars 1976 og har vært utstilt siden. Handley Page HP.115 XP980: bygget for test av delta-vinger ved lav hastighet. BAC 221 WG774: Også bygget som en del av Concorde programmet. Hawker Siddeley P.1127, bygget som en del av Hawker Siddeley- og Harrier Sea Harrier-programmet. Sea Harrier FRS1 Westland Wyvern TR1 VR137 Hawker Hunter T8M Bristol Scout D N5419 (replika) Utstilt uten duk-kledningen. Utstilte motorer Museet har disse motorer i sine samlinger: Alvis Leonides Armstrong Siddeley Cheetah Bristol Centaurus Bristol Mercury Bristol Siddeley BS100 Clerget 9B Bristol Siddeley Pegasus de Havilland Gipsy Major de Havilland Gipsy Queen Rolls-Royce Avon Rolls-Royce Nene Rolls-Royce Merlin Rolls-Royce/Snecma Olympus 593 Sunbeam Gurkha Wright R-1820 Referanser Eksterne lenker (en) Offisielt nettsted (en) Fleet Air Arm Museum – kategori av bilder, video eller lyd på Commons